**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 11.04.2023, ora 08.00 – 12.04.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 12.04.2023, ora 07.00**

**RÂURI**

**Debitele au fost în creştere** datorită precipitațiilor lichide căzute în interval, cedării apei din stratul de zăpadă şi propagării pe râurile din bazinele hidrografice: Siret, Prut, Ialomița, bazinele superioare ale Mureșului și Oltului și pe cele din Dobrogea, iar pe celelalte au fost în general în scădere.

Debitele se situează la valori sub mediile multianuale lunare, cu coeficienți moduli cuprinși între 30-100%, mai mari pe râurile din bazinele hidrografice: Crasna, Barcău, Crișul Alb, Târnave, Bega, Bârzava, Moravița, Caraş, Nera, Suceava, bazinul superior şi mijlociu al Oltului, bazinul mijlociu și inferior al Someșului, cursul Mureșului, cursurile superioare ale Siretului, Moldovei, Buzăului și Prutului, cursurile inferioare ale Timişului şi pe unii afluenți ai Jijiei.

Se situează peste **COTELE DE ATENŢIE** râurile la staţiile hidrometrice: Miletin – Șipote (150+50)-jud.IS, Vaslui – Codăeşti (400+15)-jud.VS, Durduc – Frenciugi (400+25)-jud.IS, Sacovăţ – Ţibana (300+54)-jud.IS.

Este în vigoare **Atenționarea Hidrologică Nr. 35 din 10.04.2023**.

În interval au fost emise două **ATENȚIONĂRI HIDROLOGICE** pentru fenomene imediate.

Debitele vor fi în creştere, ca urmare a precipitațiilor lichide prognozate, cedării apei din stratul de zăpadă şi propagării pe râurile din bazinele hidrografice: Vișeu, Someșul Mare, bazinul superior al Mureșului, bazinul superior și mijlociu al Oltului, pe cele din Dobrogea și numai prin propagare pe Siret și cursurile mijlocii și inferioare ale afluenților acestuia, pe Prut și cursurile mijlocii și inferioare ale Bașeului, Jijiei și Bahluiului, iar pe celelalte vor fi în general în scădere.

Sunt posibile scurgeri importante pe versanți, torenți şi pâraie, viituri rapide pe râurile mici cu posibile efecte de inundații locale şi creşteri de debite şi niveluri, cu posibile depăşiri ale **COTELOR DE ATENȚIE**, pe unele râuri mici din estul țării, datorită precipitațiilor lichide prognozate, cedării apei din stratul de zăpadă şi propagării.

Se menține în vigoare **Atenționarea Hidrologică Nr. 35 din 10.04.2023**.

**DUNĂRE**

**Debitul** la intrarea în ţară (secţiunea Baziaş) în intervalul 11.04.2023 – 12.04.2023 **a fost în scădere,** având valoarea **de** **7200 m3/s**, sub media multianuală a lunii **aprilie (7900 m3/s).**

În aval de Porţile de Fier debitele au fost în scădere pe sectorul Gruia – Calafat și în creștere pe sectorul Bechet – Tulcea.

**Debitul la intrarea în ţară (secţiunea Baziaş) va fi în scădere (7000 m3/s).**

În aval de Porțile de Fier debitele vor fi în scădere pe sectorul Gruia – Zimnicea şi în creştere pe sectorul Giurgiu – Tulcea.

**2.** **Situația meteorologică în intervalul 11.04.2023, ora 09.00 – 12.04.2023, ora 06.00**

**ÎN ŢARĂ**

**Valorile termice diurne au fost în scădere** în estul, sud-estul și local în vestul țării și în ușoară creștere în rest, dar în marea lor majoritate s-au situat în jurul normelor perioadei. Cerul a fost noros în Dobrogea, Moldova și în Muntenia unde a plouat pe arii extinse, iar în rest înnorările au fost temporare si ploile pe arii restrânse în Maramureș, estul Transilvaniei și în sudul Banatului și al Crișanei. La munte au fost precipitații mixte. Pe arii restrânse în est și sud-est cantitățile de apă au depășit 20 l/mp și cu totul izolat 30 l/mp (până la 34 l/mp la Adamclisi, județul Constanța). Vântul a avut intensificări în regiunile estice, sudice și centrale, cu vitezele mai mari în estul, nord-estul Munteniei și în Dobrogea unde au fost rafale peste 70 km/h, dar și în Carpații Meridionali și de Curbură unde vitezele au depășit izolat 90 km/h. Este strat de zăpadă la munte și măsura, în platformele stațiilor meteorologice, până la 260 cm în Munții Făgăraș, iar în zonele joase a continuat să fie în diminuare și mai era prezent pe suprafețe restrânse în zonele de podiș din nordul Moldovei (până la 15 cm). La începutul intervalului, local a fost ceață în vest, nord-vest și pe arii restrânse în nord. La ora 6, temperatura aerului avea valori cuprinse între 2 grade la Târgu Lăpuș și 12 grade la Apa Neagră.

*Observație: de ieri dimineață de la ora 6 au fost în vigoare 8 atenționări cod galben pentru fenomene meteorologice periculoase imediate, 3 emise de către SRPV Timișoara, 2 de către SRPV Bacău și 3 de către CNPM pentru Muntenia.*

**LA BUCUREŞTI**

**Valorile termice diurne au fost în scădere** față de ziua precedentă și s-au situat sub cele normale pentru această perioadă, cu o maximă de 14 grade la toate stațiile meteorologice. Cerul a fost noros, iar după-amiaza și seara a plouat slab. Vântul a suflat moderat cu unele intensificări ziua, apoi a slăbit în intensitate. La ora 6, temperatura aerului era de 7 grade la Băneasa și 8 grade la Afumați și Filaret.

 **3. Prognoza meteorologică în intervalul 12.04.2023, ora 09.00 – 13.04.2023, ora 09.00**

**ÎN ŢARĂ**

**Valorile termice se vor menține apropiate** de cele normale pentru această perioadă în majoritatea regiunilor, astfel că temperaturile maxime se vor încadra în general între 10 și 17 grade, iar cele minime între -1 și 9 grade. Cerul va avea înnorări temporare și cu precădere pe parcursul zilei va ploua în centru și sud-est, local în sud și est și doar pe arii restrânse în rest. Ploile vor avea și caracter de aversă și vor fi însoțite pe arii restrânse de descărcări electrice și măzăriche sau grindină de mici dimensiuni. În zona montană înaltă vor mai fi precipitații sub formă de lapoviță și ninsoare. Ziua vor fi intensificări ale vântului în Oltenia și în zona înaltă a Carpaților Meridionali și de Curbură, cu rafale de 55...70 km/h, iar local și trecător și în rest, la intensitate mai redusă. Noaptea, vântul va deveni slab și moderat în toată țara. Izolat se va forma ceață în zonele joase.

**LA BUCUREŞTI**

**Regimul termic va fi comparabil cu cel din intervalul anterior,** astfel încât temperatura maximă va fi de 15...16 grade, iar cea minimă de 4...6 grade. Cerul va avea înnorări ziua când temporar va ploua slab, apoi va deveni variabil. Vântul va sufla slab și moderat.

**4. Buletin nivometeorologic pentru perioada 11.04.2023 ora 21 - 12.04.2023 ora 21**

**Fenomene meteo predominante: Precipitații moderate, ninsori în zonele înalte.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC ÎNSEMNAT (3)** |
| **MUNŢII BUCEGI** |  **RISC ÎNSEMNAT (3)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC MODERAT (2)** |
| **Munții Parâng- Șureanu** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC ÎNSEMNAT (3)** |
| **Munții Vlădeasa – Muntele Mare** | **RISC REDUS (1)** | **RISC REDUS (1)** |

**Evoluția vremii în intervalul 10-11.04.2023:**

Vremea a fost apropiată de normalul termic al acestei perioade. Cerul a fost variabil, temporar noros.

Pe arii restrânse în Carpații Orientali și izolat în rest, s-au semnalat precipitații mixte slabe, temporar ninsori.

Vântul a suflat moderat, cu intensificări în zonele înalte din Carpații Meridionali și Orientali, ce au atins temporar 60-80 km/h, viscolind trecător zăpada și izolat 80-100 km/h pe crestele din vestul Carpaților Meridionali. Pe arii restrânse s-a semnalat ceață, asociată izolat și cu depunere de chiciură. Stratul de zăpadă a scăzut la altitudini de sub 1800 m, cu până la 8 cm la Sinaia și a avut ușoare oscilații în zonele înalte, de cel mult 2 cm(creșteri sau scăderi).

**În data de 11.04.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 260 cm la Bâlea-Lac, 177 cm la Vf. Omu, 135 cm la Vf. Țarcu, 24 cm la Sinaia, 23 cm la Păltiniș, 24 cm la Cuntu, 20 cm la Parâng, 11 cm la Predeal, 4 cm la Fundata.

**Carpaţii Orientali:** 199 cm la Vf. Călimani, 104 cm la Ceahlău-Toaca, 92 cm la Vf. Iezer, 69 cm la Vf. Lăcăuți, 40 cm la Bucin, 12 cm la Penteleu.

**Carpaţii Occidentali:** 21 cm la Vf. Vlădeasa, 15 cm la Băișoara, 8 cm Semenic, petice la Stâna de Vale și Roșia Montană.

**Prognoza vremii în intervalul 11.04.2023, ora 21:00-12.04.2023, ora 21:00:**

Vremea va fi apropiată de normalul termic al acestei perioade. Cerul va fi temporar noros. Pe arii mai extinse în Carpații Meridionali și Orientali și pe arii mai restrânse în rest, se vor semnala precipitații mixte, temporar ploi la altitudini joase pe parcursul zilei și ninsori în zonele înalte. În cursul nopții trecător va ninge și la altitudini mai joase. Cantitățile de precipitații vor depăși pe arii restrânse 10 l/mp și izolat 15 l/mp în Carpații Meridionali și Orientali. Vântul va sufla în general moderat, cu intensificări temporare în zonele înalte din Carpații Meridionali și Orientali, ce vor atinge temporar 60-80 km/h. Pe arii restrânse se va semnala ceață, asociată izolat și cu depunere de chiciură în zonele înalte.

Temperaturi prognozate în intervalul 11.04.2023 ora 21 - 12.04.2023 ora 21:

**Peste 1800 m: temperaturi minime**: -8..-3 grade

**temperaturi maxime:** -5..1 grad

**Sub 1800 m: temperaturi minime:** -5..1 grad

**temperaturi maxime: 0**..6 grade.

**Vânt la peste 2000 m:** la noapte din sector nord-estic și nordic, iar mâine din sector nord-vestic, cu viteze temporare de 70-80 km/h.

**Altitudinea izotermei de 0 grade:** 1500-1700 m.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, se vor semnala ninsori moderate cantitativ, iar stratul va înregistra creșteri, în special la peste 2000 m. La altitudini de 1800-2000 m, temperaturile diurne apropiate de 0 grade vor umezi și tasa ușor stratul. În partea superioară se va menține stratul instabil și cu rezistență relativ redusă acumulat în ultima săptămână și care depășește pe alocuri 30-40 cm, mai ales pe versanții nordici. Acest strat este depus peste stratul mai vechi și în mare parte înghețat. În apropierea crestelor se întâlnesc cornișe, iar pe văi și în zonele adăpostite depozite însemnate de zăpadă. Datorită greutății zăpezii depuse în săptămâna anterioară, pe pantele suficient de înclinate, aceasta va putea aluneca în mod spontan peste stratul vechi și compactat, în special în jurul prânzului, ducând la declanșarea unor avalanșe de dimensiuni medii, riscul declanșării fiind amplificat la supraîncărcări oricât de slabe.

Sub 1800 m, stratul de zăpadă s-a mai topit și tasat. În partea superioară se mai întâlnesc 20-25 cm

de zăpadă grea, care este depusă peste stratul mai vechi sau peste sol. Se vor semnala local precipitații mixte, temporar ploi, care vor umezi suplimentar stratul. Pe pantele mai înclinate, stratul depus în săptămâna anterioară va putea aluneca peste zăpada mai veche, ducând la declanșarea de avalanșe medii, riscul fiind amplificat la supraîncărcări, dar și la orele amiezii, pe fondul temperaturilor pozitive.

**Munţii Bucegi:** **RISC ÎNSEMNAT (3)**

La peste 1800 m, se vor semnala ninsori viscolite, iar stratul de zăpadă va înregistra creșteri, local consistente. Acesta va continua să prezinte rezistență și stabilitate scăzute în primii 30-40 cm. Acest strat este depus peste vechiul strat de zăpadă, care este înghețat și are o rezistență crescută spre bază. Pe văi și în zonele adăpostite sunt depozite însemnate de zăpadă. În zona crestelor se vor forma plăci noi de vânt și se întâlnesc cornișe, iar în zonele adăpostite sunt acumulări mai însemnate. La altitudini de 1800-2000 m zăpada va fi ușor umezită la orele amiezii pe fondul temperaturilor apropiate de 0 grade. Pe pantele suficient de înclinate, stratul superior cu rezistență deja scăzută și zăpada proaspătă care se va mai depune, pot aluneca spontan peste vechiul strat înghețat, ducând la declanșarea unor avalanșe de dimensiuni medii și izolat chiar mari, riscul fiind amplificat chiar și la supraîncărcări slabe ale stratului.

La altitudini mai mici de 1800 m, mai ales în etajul altitudinal 1600-1800m, stratul de zăpadă depus în săptămâna anterioară depășește local 20 cm, iar precipitațiile temporar lichide așteptate și temperaturile diurne pozitive vor umezi în continuare zăpada. Vor fi condiţii pentru declanșarea unor avalanșe de dimensiuni mici și izolat medii, mai ales la altitudini de peste 1600 m, riscul fiind amplificat la supraîncărcări.

**Munții Țarcu-Godeanu: RISC ÎNSEMNAT (3)**

La peste 1800 m, în partea superioară se va menține stratul instabil, ce depășește local 15-20 cm, depus în perioada precedentă peste stratul mai vechi și stabilizat, cu cruste de gheață în interior. Temporar va ninge, dar stratul nu va avea variații semnificative. La altitudini de 1800-2000 m, temperaturile diurne apropiate de 0 grade, vor umezi stratul de zăpadă la suprafață și pot genera unele curgeri. În zona crestelor sunt cornișe, iar pe văi și în zonele adăpostite se mențin depozitele mai însemnate de zăpadă. Pe pantele suficient de înclinate, se pot declanșa spontan avalanșe de dimensiuni mici și medii, prin alunecarea zăpezii din partea superioară peste stratul vechi și compact, riscul declanșării fiind amplificat la supraîncărcări.

La altitudini mai mici de 1800 m se vor semnala precipitații mixte, temporar ploi. Mai ales în cursul

zilei, când temperaturile vor fi pozitive, stratul de zăpadă se va umezi și tasa. În special între 1600 și 1800 m, unde zăpada are dimensiuni mai importante, se pot declanșa avalanșe de dimensiuni mici și izolat medii, riscul declanșării acestora fiind amplificat la supraîncărcări.

**Munții Parâng-Șureanu: RISC ÎNSEMNAT (3)**

La peste 1800 metri, temporar va ninge, iar stratul de zăpadă va crește cu câțiva cm. În partea superioară a stratului de menține stratul mai instabil de zăpadă, de 20-30 cm, depus în săptămâna anterioară și care va prezenta în continuare rezistență scăzută. În profunzime stratul vechi este compact, cu cruste de gheață în interior. În zonele adăpostite se mențin depozite mai însemnate de zăpadă, iar în zona crestelor mai sunt cornișe. Pe pantele suficient de înclinate, stratul de zăpadă puțin rezistent depus în partea superioară va putea aluneca peste cel vechi și compact, ducând la declanșarea spontană a unor avalanșe de dimensiuni medii, riscul fiind amplificat la supraîncărcări. În apropierea crestelor va exista riscul ruperii cornișelor.

La altitudini mai mici de 1800 metri, încălzirea vremii va favoriza în continuare umezirea zăpezii din partea superioară, care va putea aluneca peste stratul mai vechi și compactat aflat dedesubt, în general între 1600-1800m, ducând la declanșarea unor curgeri sau avalanșe de dimensiuni mici și izolat medii, atât spontan la orele amiezii, cât mai ales la supraîncărcări.

**Munţii Rodnei:** **RISC ÎNSEMNAT (3)**

La peste 1800 m altitudine se vor semnala ninsori moderate cantitativ, iar stratul de zăpadă va avea creșteri ușoare, în special la peste 2000 m. În partea superioară se menține stratul instabil de zăpadă acumulat în săptămâna anterioară, ce depășește local 25-30 cm și care este depus peste zăpada mai veche și înghețată. Zăpada se va umezi ușor la altitudini de 1800-2000 m pe fondul temperaturii diurne apropiate de 0 grade. În profunzime se mai întâlnesc local zone cu rezistență scăzută, intercalate cu cruste de gheață.

Pe văi și în zonele adăpostite se mențin depozitele însemnate de zăpadă, ce pot depăși pe alocuri 2 m, iar în zona crestelor se întâlnesc cornișe. Pe pantele suficient de înclinate și pe văile unde sunt depozite însemnate de zăpadă, straturile superioare instabile pot aluneca în mod spontan peste cele vechi și mai compacte la orele amiezii, ducând la declanșarea de avalanșe de dimensiuni medii și izolat chiar mari, riscul fiind amplificat chiar și la supraîncărcări slabe.

La altitudini mai mici de 1800 m, zăpada se va umezi pe fondul temperaturilor diurne pozitive și a precipitațiilor mixte și vor condiții pentru apariția unor curgeri ce pot angrena zăpada depusă în săptămâna anterioară și care e local consistentă. Pe pantele suficient de înclinate, se pot produce spontan avalanșe de dimensiuni mici și izolat medii la peste 1600 m, prin alunecarea stratului recent depus și umed peste cel vechi și înghețat, riscul declanșării acestora fiind amplificat la supraîncărcări.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri, în partea superioară se întâlnește un strat consistent de zăpadă depășește local 30-40 cm în masivele Călimani și Bistriței și 20-30 cm în Ceahlău, strat depus în săptămâna anterioară peste stratul vechi, compact și cu multiple cruste de gheață. În următoarele 24 de ore se vor semnala ninsori moderate, care însă pot depune local 10 cm de zăpadă proaspătă. Pe văi și în zonele adăpostite sunt depozite însemnate de zăpadă. În aceste condiții, straturile instabile de la suprafață alcătuite din stratul deja instabil și din cel care se va mai depune, vor putea aluneca cu ușurință pe pantele suficient de înclinate, peste stratul vechi și întărit, ducând la declanșarea spontană de avalanșe de dimensiuni medii și izolat mari, riscul declanșării avalanșelor fiind amplificat chiar și la supraîncărcări slabe.

La altitudini mai mici de 1800 de metri, stratul de zăpadă depus în săptămâna anterioară și cu rezistență mai scăzută depășește local 20-25 cm, iar temperaturile diurne pozitive și temporar precipitațiile mixte îl vor umezi suplimentar. Pe pantele suficient de înclinate, acest strat va putea aluneca peste cel vechi și înghețat, atât spontan, cât mai ales la suprasarcini, ducând la declanșarea unor avalanșe de dimensiuni mici și medii.

**Munţii Vlădeasa, Muntele Mare:** **RISC REDUS (1)**

Stratul de zăpada s-a redus în grosime, iar temperaturile diurne pozitive și precipitațiile temporar lichide vor favoriza în continuare topirea și umezirea zăpezii. Doar izolat, pe pantele înclinate aflat în zonele cu acumulări mai importante, se pot declanșa curgeri și avalanșe de topire, de dimensiuni mici, riscul fiind amplificat la supraîncărcări.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Arges-Vedea** **Pitești** revine cu informatii suplimentare referitoare la **poluarea accidentală a cursului de apa Geamana Mica, din data de 05.04.2023, orele 12:00, cu apa impurificate evacuate accidental de la Groapa de Gunoi a comunei Albota, jud. Arges**, ca urmare a precipitatiilor abundente din ultimele zile. O echipa de inspectie, de analiza laborator si monitoring, apartinand de ABA Arges-Vedea s-a deplasat la fata locului, pentru investigatii suplimentare. În zonă unde au fost constatate următoarele:

În secțiunea pr. Geamăna Mare, pe canalul pluvial de scurgere a apelor exista un debit mic de apă; Apa prezenta o culoare roșu închis cu miros specific de levigat; Au fost prelevate mai multe probe de apă din următoarele secțiuni, în urma analizelor de laborator, urmând a se dispune măsurile ce se impun:

- S.C. Girexim Universal SA Depozit deșeuri solide Albota - canal de deversare în pr. Geamăna Mare;

- Canal deversare S.C. Girexim Universal SA Depozit deșeuri solide Albota - aval 300 m de incinta depozitului;

- Pr. Geamăna Mare, 5 m amonte confluența canal de evacuare S.C. Girexim Universal SA Depozit deșeuri solide Albota;

- Pr. Geamăna Mare, 140 m aval confluența canal de evacuare S.C. Girexim Universal SA Depozit deșeuri solide Albota;

- Curs de apă necadastrat ieșire amplasament S.C. Girexim Universal – latura NV depozit deșeuri solide Albota;

- DH 8 – foraj S.C. Girexim Universal SA Depozit deșeuri solide Albota, N / E incinta depozit.

**ABA Arges-Vedea Pitești** revine cu informatii suplimentare referitoare la posibilă poluare accidentală a apei parâului Valea Mare, fără mortalitate piscicolă, în zona comunei Stefănești, județul Argeș, în data de 10.04.2023, ora 15.15. S-a observat pe suprafaţa apei spumă de culoare albă.

A fost identificată o societate comercială care produce textile, fiind prelevate mai multe probe de apă din următoarele secțiuni, în urma analizelor de laborator, urmând a se dispune măsurile ce se impun :

- Amonte de societatea comercială;

- Aval de societatea comercială;

- La confluența râului Doamnei cu Valea Mare.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 10.04.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţia cu indicativul IS*-2,* din mun Iaşi, jud. Iaşi**.

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestiera Prahova** informeaza ca **in intervalul 10.04.23 ora 17:30- ora 18:30, s-a produs un incendiu de litiera in zona Gura Vadului-Tohani, pe raza unui fond forestier proprietate publica din cadrul OS Verbila, DS Prahova, jud. Prahova. Acesta a afectat o suprafata de 0,25 ha** de litiera. A fost stins de catre 2 personal silvic, 6 pompierii militari cu unelte PSI. Cauza incendiului este aprinderea vegetatiei din afara fondului forestier.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.04.2023 – 11.04.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**- ABA Argeş** revine cu informaţii suplimentare referitoare la pana de curent **din data de 28.03.2023, ora 16:00 ca urmare a vijeliei din partea de Nord a jud. Arges, COD ROSU de intensificari de vant, a fost afectata Linia de Electricitate Rucar-Pecineagu,** intrand in functiune grupul electrogen.

**În data de 04.04.2023**, echipele de intervenție ale SC COMESAD SRL (firma cu care ABA Argeș Vedea are încheiat contract de mentenanță pentru linia electrică) și personalul de tură al barajului Pecineagu s-au deplasat din nou pe traseul liniei electrice, încercându-se identificarea incidentului. Urmare a precipitațiilor sub formă de ninsoare înregistrate în ultimele zile (strat de zăpadă de 20 cm), brazii sunt plini de zăpadă atingând cu vârfurile lor firele și conductorii. A fost separat un tronson de linie, indicându-se un scurt circuit pe traseu, dar până când condițiile meteorologice nu vor permite, nu se poate face efectua nici o intervenție. În cursul acestei săptămâni se vor relua investigatiile pentru identificarea incidentului si repunerea sub tensiune a liniei electrice.

DIRECȚIA COMUNICARE